David Villa

David Villa Sánchez (s. 3. joulukuuta 1981 Langreo, Oviedon maakunta, Espanja) on espanjalainen entinen jalkapalloilija, pelipaikaltaan hyökkääjä. Hän pelasi 11 kautta Espanjan pääsarjassa ja päätti uransa Yhdysvaltain MLS:ssä ja Japanin J1 Leaguessa.

Villa aloitti uransa Sporting Gijónista, jonka edustusjoukkueessa hän teki ensiesiintymisensä vuonna 2000 Segunda Divisiónissa. Kahden kauden jälkeen hän siirtyi Real Zaragozaan, jossa hän pääsi ensimmäistä kertaa pelaamaan maan pääsarjassa Primera Divisiónissa. Hän edusti Zaragozaa niin ikään kaksi kautta ja voitti joukkueessa Copa del Reyn sekä Supercopa de Españan. Vuonna 2005 hän siirtyi Valenciaan 12 miljoonan euron siirtokorvauksella. Hän oli ensimmäisellä kaudellaan 2005–2006 sarjan toiseksi paras maalintekijä 25 osumallaan. Kaudella 2007–2008 hän voitti uransa toisen Copa del Reyn. Vuonna 2010 Barcelona maksoi hänestä 40 miljoonan euron siirtokorvauksen.

Maajoukkueuransa lopettanut oikeajalkainen Villa on edustanut Espanjaa neljissä arvokilpailuissa: vuosien 2006, 2010 ja 2014 MM-kilpailuissa, sekä vuoden 2008 EM-kilpailuissa. Vuoden 2006 MM-kilpailuissa hän onnistui maalinteossa kolmesti, kaksi vuotta myöhemmin käydyissä EM-kilpailuissa hän oli paras maalintekijä neljällä maalilla ja 2010 MM-kilpailuissa toiseksi paras viidellä maalilla. Vuoden 2014 MM-kilpailuissa hän teki yhden maalin joka syntyi hänen viimeisessä maaottelussaan Australiaa vastaan. Villa on Espanjan maajoukkueen kaikkien aikojen paras maalintekijä.

 Seurajoukkueura 

 Sporting Gijón ja Zaragoza (1999–2005) 
Villa aloitti jalkapalloilun Langreon juniorijoukkueissa vuonna 1991. Hän herätti kiinnostusta useissa Asturian maakunnan alueen joukkueissa, mutta ei kuitenkaan Real Oviedossa, joka kuului alueen suurimpiin joukkueisiin. Heidän mukaansa Villa oli liian lyhyt, eivätkä he uskoneet hänen potentiaaliinsa.David Villa: the born goalscorer the giants failed to net Guardian. Viitattu 19.5.2010. Lopulta hän teki läpimurtonsa ammattilaisurallaan paikallisseura Sporting Gijónissa, seuraten lapsuuden idolinsa Quinin jalanjälkiä. Hän aloitti seuran juniorijoukkueista ja teki ensiesiintymisensä edustusjoukkueessa kauden 2000–2001 viimeisellä kierroksella. Tehtyään vuosina 1999–2001 seuran reservijoukkueessa yhteensä 25 maalia hän nousi vakituisesti edustusjoukkueeseen.

Kahden täysien kausien 2001–2002 ja 2002–2003 aikana edustusjoukkueessa Villa teki lähemmäs 40 maalia. Hän sai mahdollisuutensa pelata ensimmäistä kertaa maan pääsarjassa Primera Divisiónissa, kun talousvaikeuksiin ajautunut Sporting myi hänet kesällä 2003 aragonilaisseura Real Zaragozaan noin 3 miljoonan euron siirtokorvauksella."DAVID VILLA - Europe's Most Wanted" David Villa Official Website. Viitattu 19.5.2010. Hänen tahtinsa ei juurikaan muuttunut huolimatta sarjatason noususta, vaan hän teki ensimmäisellä kaudellaan pääsarjassa 17 maalia. Hän teki ensiesiintymisensä maan pääsarjassa ottelussa Deportivo La Coruñaa vastaan ja kaksi ottelua myöhemmin hän onnistui maalinteossa Real Murciaa vastaan ottelun 8. minuutilla. 4. joulukuuta 2003 hän teki kaksi maalia ottelussa Athletic Bilbaota vastaan ja muutama kuukausi myöhemmin 25. huhtikuuta 2004 hän teki joukkueensa kaikki maalit 4–4-tasapeliin päättyneessä ottelussa Sevillaa vastaan.Real Zaragoza 4 - 4  Sevilla FC  ESPN Soccernet. Viitattu 19.5.2010.

Zaragoza eteni kauden 2003–2004 aikana myös Copa del Reyn loppuotteluun, jossa se kohtasi Real Madridin. Villa oli ottelussa joukkueensa parhaimmistoa tehden muun muassa 2–1-johtomaalin. Zaragoza voitti loppuottelun lopulta luvuin 3–2. Pian tämän jälkeen hän sai ensimmäisen kutsunsa Espanjan maajoukkueeseen. Zaragoza-kannattajat olivat myös ylpeitä Villan uran saavutuksista ja täten muokkasivat hänelle osoitetun oman kannustushuudon "illa illa illa, Villa maravilla ()", joka tuli tutuksi jo aikoinaan muun muassa Real Madrid-kannattajien käyttämänä Juanitosta. Copa del Reyn menestyksen ansiosta Zaragoza sai paikan seuraavan kauden 2004–2005 UEFA Cupiin, joka oli samalla myös Villan ensimmäinen kerta europeleissä.

Kilpailun lohkovaiheottelussa Utrechtia vastaan Villa teki kaksi maalia loppuminuuteilla, joka päättyi lopulta Zaragozan 2–0-voittoon. Neljännesvälierissä vastaan tuli itävaltalaisseura Austria Wien, jonka ensimmäinen osa päättyi 1–1-tasapeliin ja samoin viikkoa myöhemmin pelattu toinen osaottelu numeroihin 2–2. Austria Wien eteni jatkoon kuitenkin vierasmaalisäännön turvin. 23. syyskuuta 2004 Villa onnistui maalinteossa vierasottelussa Camp Noulla Barcelonaa vastaan vieden Zaragozan aluksi johtoon, mutta Barcelona voitti ottelun lopulta selvin lukemin 4–1. Kauden 2004–2005 loppupuolella 17. huhtikuuta 2005 Villa teki kaksi maalia auttaen joukkueensa 3–0-voittoon Sevillasta.

 Valencia (2005–2010) 
 Kausi 2005–2006 
Kesällä 2005 menestyttyään Zaragozassa joukkue oli valmis luopumaan Villasta rahan tarpeensa vuoksi ja myi hänet 12 miljoonan euron siirtokorvauksella Valenciaan. Hän pelasi ensimmäisen ottelunsa joukkueessa Intertoto Cupissa belgialaista KAA Gentiä vastaan. Samaisessa ottelussa hän onnistui myös maalinteossa, joka päättyi lopulta Valencian 2–0-voittoon. Ensimmäisen pääsarjaottelunsa hän pelasi joukkueessa 27. elokuuta 2005 tullen vaihdosta kentälle kotiottelussa Real Betisiä vastaan. Seuraavassa ottelussa hänen entistä seuraansa Zaragozaa vastaan, hän tuli niin ikään vaihdosta kentälle ja onnistui tekemään Valencialle hetkeä myöhemmin 2–2-tasoituksen, joka oli samalla myös ottelun lopputulos.

21. syyskuuta 2005 Villa pelasti jälleen tärkeän pisteen Valencialle, kun hän onnistui kahdesti maalinteossa 2–2-tasapelissä Barcelonaa vastaan. 23. lokakuuta 2005 hän teki toista Espanjan suurseuraa Real Madridia vastaan voittomaalin vierasottelussa Estadio Santiago Bernabéulla. Kauden toisessa kohtaamisessa Barcelonaa vastaan 12. helmikuuta 2006 hän teki ottelun ainokaisen Valencian viedessä täyden pistepotin. Aikaisemmin samassa kuussa 4. helmikuuta 2006 hän laukoi upena osuman Deportivo La Coruñan verkkoon, joka sai myöhemmin myös lehdistössä ylistystä.Deportivo La Coruña 0 - 1 Valencia  ESPN Soccernet. Viitattu 19.5.2010.

Ensimmäisen hattutemppunsa Valenciassa hän teki 23. huhtikuuta 2006 vierasottelussa San Mamésilla Athletic Bilbaota vastaan. Hän teki kaikki kolmea maaliaan vain hieman yli viidessä minuutissa, joka oli Valencian seurahistorian nopeimmin syntynyt hattutemppu.Villa, a thriller  Sportstar. Viitattu 19.5.2010. Hän pelasi kauden aikana yhteensä 35 sarjaottelua ja teki niissä 25 maalia, joka oikeutti toiseen sijaan Pichichi-tilastossa ainoastaan Barcelonassa pelannut Samuel Eto'o onnistui tekemään enemmän maaleja (26). Villan maalimäärä oli joukkueen historian suurin yli 60 vuoteen sitten Edmundo Suárezin.

 Kausi 2006–2007 
Villan hyvät otteet jatkuivat myös seuraavalla kaudella 2006–2007 ja teki yhdessä kärkiparinsa entisen Real Madrid-tähden Fernando Morientesin kanssa yhteensä 43 maalia kaikki kilpailut mukaan lukien. Kauden aikana hän pääsi myös ensimmäistä kertaa pelaamaan Mestarien liigan otteluita. Valencia kohtasi kolmannella karsintakierroksella itävaltalaisen Red Bull Salzburgin, jonka ensimmäinen osaottelu päättyi Valencian 0–1-tappioon. Toisessa osassa Villa aloitti avauskokoonpanossa ja onnistui tekemään yhden maalin lopulta 3–0-voittoon päättyneessä ottelussa. Valencia eteni Mestarien liigan lohkovaiheeseen yhteismaalein 3–1. Varsinaisessa lohkovaiheessa hän onnistui maaliteossa Romaa ja Šah’tar Donetskia vastaan, josta joukkue eteni neljännesvälieriin, jossa se kohtasi Internazionalen. Ensimmäisessä ottelussa, joka pelattiin Milanossa, Villa onnistui tekemään maalin vapaapotkusta. Valencia eteni otteluparista jatkoon vierasmaalinsäännön turvin, kun toinen osa päättyi 0–0.Fifa extends Navarro suspension BBC Sport. Viitattu 19.5.2010. Puolivälierissä joukkue kohtasi Chelsean, joka pudotti Valencian jatkosta lopulta yhteismaalein 3–2.Valencia 1 Chelsea 2 The Independent. Viitattu 19.5.2010. Villa pelasi molemmissa otteluissa, mutta ei onnistunut maalinteossa. Lokakuussa 2006 hänet nimettiin 50 ehdokkaan joukkoon voittamaan Kultaisen pallon.

Primera Divisiónissa hän teki kauden aikana 16 maalia ja oli sarjan kuudenneksi paras maalintekijä. Hän keräsi kauden aikana myös eniten syöttöpisteitä.

 Kausi 2007–2008 
Kausi 2007–2008 oli kokonaisuutena vaikea koko joukkueelle. Alkukaudesta päävalmentaja Quique Sánchez Flores sai potkut heikkojen esitysten jälkeen. Hänet korvasi Ronald Koeman, joka siirtyi Valenciaan suoraan PSV Eindhovenista. Joukkueen peli ei kuitenkaan missään vaiheessa Koemanin alaisuudessa päässyt uomiinsa ja niin lopulta hänkin sai lähteä, kun hänet erotettiin seuraavana päivänä 22. huhtikuuta 2008 5–1-tappioon päättyneen Athletic Bilbao-pelin jälkeen. Tilannetta ei muuttanut edes aikaisemmin voitettu Copa del Rey, jonka loppuottelussa joukkue kohtasi Getafen. Loppukauden ajan Valenciaa valmensi joukkueen delegaattina toiminut Voro, jonka jälkeen valmennusvastuun ilmoitettiin ottavan Almeríassa hyvää työtä tehneen Unai Emeryn.King's Cup half empty for Koeman Guardian. Viitattu 19.5.2010. Villa pelasi kauden aikana 28 sarjaottelua ja teki niissä 18 maalia. Hän voitti uransa toisen Copa del Reyn, jonka välierissä joukkue pudotti Barcelonan yhteismaalein 4–3. Copa del Reyn voitto tiesi myös paikkaa seuraavaksi kaudeksi UEFA Cupiin. Kauden päätteeksi hän solmi kuusivuotisen jatkosopimuksen, joka ulottui vuoteen 2014 asti.Villa delighted after penning new Valencia contract  ESPN Soccernet. Viitattu 19.5.2010.

Kauden aikana Valencia pelasi myös Mestarien liigassa. Villa teki ottelun ainoan maalin Schalkea vastaan ja vei joukkueensa 1–0-johtoon Chelseaa vastaan, joka kuitenkin voitti ottelun lopulta 2–1. Valencia jäi lohkonsa viimeiseksi ja tippui näin jatkosta. Hän pelasi 100. pääsarjaottelunsa Valenciassa Levantea, jota hän juhlisti tekemällä hattutempun. Kauden viimeisellä kierroksella hän teki kaksi maalia Atlético Madridia vastaan.

 Kausi 2008–2009 
Espanjan voitettua vuoden 2008 EM-kilpailuissa kultaa ja Villan voitettua maalipörssin, hän jatkoi hyviä otteitaan heti kauden 2008–2009 avauskierroksella Mallorcaa vastaan, kun hän onnistui maalinteossa lopulta 3–0-voittoon päättyneessä ottelussa. Lokakuussa 2008 hän sai ylistystä brasilialaispelaaja Kakálta, kun hän sanoi Villan olevan paras espanjalainen jalkapalloilija."David Villa Official Website - Potential and Safety" David Villa Official Website. Viitattu 19.5.2010. 2. joulukuuta 2008 hän tuli seitsemänneksi vuoden 2008 Kultaisen pallon äänestyksessä ja 12. tammikuuta 2009 jaetussa Fifan vuoden pelaaja -äänestyksessä hän sijoittui yhdeksänneksi yhdessä maanmiehensä Andrés Iniestan kanssa.Ronaldo scoops best player award BBC Sport. Viitattu 19.5.2010.

Valencia sijoittui toiseksi omassa lohkossaan UEFA Cupissa. Villa teki tärkeän osuman viime hetkillä ottelussa Marítimoa vastaan, joka takasi Valencialle voiton. Hän pelasi myös pudotuspelien ensimmäisellä kierroksella ukrainalaista Dynamo Kiovaa vastaan, mutta ei onnistunut kummassakaan osaottelussa maalinteossa. Dynamo Kiova jatkoi otteluparista lopulta vierasmaalisäännön turvin.

Kauden keskivaiheilla hän teki maaleja tasaisesti, joista yhden muun muassa Deportivo La Coruñaa vastaan. Samaisessa ottelussa hän sai myös punaisen kortin, jonka takia oli pelikiellossa seuraavan kierroksen ottelusta Valladolidia vastaan. Valencia hävisi ottelun luvuin 1–2. Pelikieltonsa jälkeen hän ei kyennytkään palaamaan takaisin vaan kärsi inflammaatiosta vasemmassa polvessaan, jonka takia hän oli sivussa 15 päivää. Ottelut Numanciaa, Recreativo Huelvaa ja Racing Santanderia vastaan jäivät tämän vuoksi hänen osaltaan väliin.Valencia Without David Villa For Two Weeks Goal. Viitattu 19.5.2010. Hän teki viimein paluunsa 12. huhtikuuta 2009 vanhaa seuraansa Sporting Gijónia vastaan vanhalla kotistadionillaan El Molinónilla. Villa kertoi jo ennen ottelua kohtaamisen olevan hänelle henkilökohtaisesti hyvin tunteikas. Hän laukoi ottelun 3–2-voittomaalin rangaistuspotkusta, mutta ei juhlinut osumaansa kunnioituksestaan vanhaa seuraansa kohtaan.Valencia Manage Last-Gasp Win At Sporting Goal. Viitattu 19.5.2010. Hän teki kauden 26. maalinsa Villarrealia vastaan ja lisäsi kauden saldoaan vielä kahdella maalilla Athletic Bilbaota vastaan, päättäen kauden kokonaismäärällään 28. Villa sivusi Mario Kempesin ja Predrag Mijatovićin yhden kauden maaliennätystä, jotka syntyivät vuosina 1978 ja 1996. Kempes pelasi ennätyskaudellaan 34 ottelua ja Mijatović 40 ottelua. Villan maalimäärä syntyi 33 ottelussa ja kauden maali/ottelu-suhteeksi muodostui 0,84. Maalien valossa kausi oli hänen parhaansa Valenciassa.

Neljän pelaamansa kauden aikana Valenciassa vain Barcelonassa pelannut Samuel Eto'o onnistui tekemään enemmän maaleja (6) kyseisenä ajankohtana. Villa oli kauden kolmanneksi paras maalintekijä edessään vain Samuel Eto'o (30) ja Diego Forlán (32). Kauden maalimäärään lisättynä kaikkissa kilpailuissa tehdyt maalit, maalimäärä oli yhteensä 30. Kokonaisuutena neljän kautensa aikana Valenciassa hän pelasi 180 virallista ottelua ja teki niissä 101 maalia.

 Kausi 2009–2010 
Espanjan yllätystappion jälkeen vuoden 2009 Maanosaliittojen cupissa Villa palasi takaisin henkilökohtaiselta kesälomaltaan 27. heinäkuuta 2009, jonka jälkeen alkoivat suuret median spekulaatiot siitä missä hän pelaa tulevalla kaudella. Hänet yhdistettiin muun muassa Real Madridiin,David Villa Will Sign For Real Madrid - Chelsea's Chief Spanish Scout Goal. Viitattu 19.5.2010. Barcelonaan,I Want To Join Barcelona - David Villa Goal. Viitattu 19.5.2010. Liverpooliin,Liverpool To Tempt David Villa Away From Valencia – Report Goal. Viitattu 19.5.2010. ChelseaanChelsea Ahead Of Real Madrid In David Villa Race – Report Goal. Viitattu 19.5.2010. ja Manchester Unitediin.Manchester United to swoop for Valencia duo David Silva and David Villa Mirror. Viitattu 19.5.2010. Villa kuitenkin itse kiisti kaikki huhut ja ilmoitti halustaan jatkaa Valenciassa.David Villa Explains Media Silence, Happy To Stay At Valencia Goal. Viitattu 19.5.2010.

20. elokuuta 2009 Villa teki kauden ensimmäisen maalinsa Mestarien liigan karsintaottelussa norjalaista Stabækia. Kotimaansa sarjassa hän teki ensimmäiset maalinsa 13. syyskuuta 2009 ottelussa Valladolidia vastaan. Viikkoa myöhemmin hän teki vanhaa seuraansa Sporting Gijónia vastaan niin ikään kaksi maalia. 18. lokakuuta 2009 hänet nimettiin jälleen yhdeksi ehdokkaaksi Kultaisen pallon voittajaksi ja kaksi viikkoa myöhemmin hän oli ehdolla myös Fifan vuoden pelaaja -äänestyksessä.Lionel Messi Leads Ballon d'Or Nominations; Spain & England Dominate Goal. Viitattu 19.5.2010.23-Man FIFA World Player Of The Year Shortlist Announced Goal. Viitattu 19.5.2010. Pelattuaan kolme sarjaottelua maaleitta hän onnistui jälleen 17. tammikuuta 2010 ottelussa Villarrealia vastaan. Maalit kasvattivat hänen koko uransa pääsarjamaalimääränsä 100:aan. 22. helmikuuta 2010 hän teki jälleen kaksi maali tällä kertaa Getafen verkkoon. 18. maaliskuuta 2010 joukkue matkasi saksalaisen Werder Bremenin vieraaksi Eurooppa-liigan toiseen osaotteluun. Ottelu päättyi lopulta maali-ilottelun jälkeen 4–4-tasapeliin Villan tehtyä kolme joukkueensa maaleista. Valencia eteni otteluparista jatkoon vierasmaalisäännön turvin. Hänen maalimääräkseen muodostui lopulta 21, jolla hän oli sarjan kolmanneksi paras maalintekijä. 21 maalillaan hän oli kuitenkin paras espanjalainen maalintekijä ja voitti neljännen kerran urallaan Zarra-palkinnon.

 Barcelona (2010–2013) 
Viiden Valencia-kauden jälkeen Villa siirtyi toukokuussa 2010 Barcelonaan. Hän teki seuran kanssa neljävuotisen sopimuksen, ja Barcelona maksoi Valencialle 40 miljoonan euron siirtokorvauksen. Tietojen mukaan hänelle maksetaan 7 miljoonan euron vuosipalkkaa ja samalla hän seuraa lapsuudensa esikuvien Luis Enriquen ja Quinin jalanjälkiä, jotka molemmat aloittivat uransa Sporting Gijónissa ja edustivat myöhemmin uransa aikana Barcelonaa.Barcelona sign Valencia's David Villa for £34.2m  ESPN. Viitattu 27.6.2010.Villa: “I will give everything to the club” FC Barcelona. Viitattu 27.6.2010.

21. toukokuuta 2010 Villa esiteltiin virallisesti 35 000 paikalle saapuneelle kannattajalle. Samassa tilaisuudessa hän paljasti myös Barcelonan uuden peliasun kaudeksi 2010–2011. Hän sai paidan numerokseen tutun 7, jota hän oli käyttänyt sekä Valenciassa että maajoukkueessa. Barcelonassa numeroa oli viimeksi käyttänyt Eiður Guðjohnsen, joka jätti seuran kesällä 2009.

 Kausi 2010–2011 
Villa teki ensiesiintymisensä joukkueessa 21. elokuuta 2010 pelatussa Supercopa de Españan toisessa osaottelussa Sevillaa vastaan. Barcelona voitti ottelun lopulta selvin numeroin 4–0 ja vei turnauksen nimiinsä yhteismaalein 5–3. Sarjakauden avausottelussa 29. elokuuta 2010 Racing Santanderia vastaan hän onnistui ensimmäistä kertaa maalinteossa uudessa seurassaan. Hän avasi maalitilinsä myös Mestarien liigassa, kun joukkue kohtasi 14. syyskuuta 2010 lohkovaiheen ensimmäisellä ottelukierroksella kreikkalaisen Panathinaikosin. Ottelu päättyi Barcelonan selvään 5–1-voittoon.

31. lokakuuta 2010 hän osui kahdesti Sevillaa vastaan, kun Barcelona otti andalusialaisseurasta lopulta 5–0-voiton. Hänen ensimmäinen maalinsa äänestettiin urheilusivusto Goalin lukijoiden kesken "viikon maaliksi".VIDEO: Vote For The Best Goal Of The Week (October 25 - 31) Goal. Viitattu 5.12.2010. Villan uran ensimmäisessä "El Clásicossa", joka pelattiin 29. marraskuuta 2010 Camp Noulla, hän teki jälleen kaksi maalia. 18. joulukuuta 2010 pelatussa "Katalonian derbyssä" Barcelona jatkoi vakuuttavia otteitaan ja otti selvän 5–1-voiton paikallisvastustaja Espanyolista. Villa onnistui ottelussa kahdesti maalinteossa ja näin hän nosti maalimääränsä kauden aikana jo yli kymmeneen.
Hän aloitti uuden vuoden vauhdikkaasti tehden yhden maalin 8. tammikuuta 2011 pelatussa ottelussa Deportivo La Coruñaa vastaan ja runsas viikko myöhemmin 16. tammikuuta 2011 pelatussa ottelussa kaksi maalia Málagaa vastaan. 28. maaliskuuta 2011 pelatussa Mestarien liigan loppuottelussa Manchester Unitedia vastaan Villa teki joukkueensa kolmannen maalin, kun Barcelona vei turnauksessa seurahistoriansa neljännen mestaruuden nimiinsä numeroin 3–1.Barcelona 3-1 Man Utd BBC Sport. Viitattu 5.6.2011.

 Kausi 2011–2012 
Villa aloitti toisen kautensa Barcelonassa harjoitusottelulla meksikolaista Club Deportivo Guadalajaraa vastaan.Barcelona 1-4 Chivas de Guadalajara: Two wonder-strikes from Marco Fabian humble European champions Goal. Viitattu 21.9.2011.  Kauden ensimmäisen virallisen esiintymisensä hän teki Real Madridia vastaan vuoden 2011 Supercopa de Españan ensimmäisessä osaottelussa. Ensimmäinen osa päättyi tasalukemiin 2–2, jossa Villa onnistui kertaalleen maalinteossa.Real Madrid 2-2 Barcelona: Hosts dominate in Supercopa stalemate Goal. Viitattu 21.9.2011.  17. syyskuuta 2011 hän avasi sarjakauden maalitilinsä kahdella osumalla kotiottelussa Osasunaa vastaan.

Villa koki kovan kolauksen vuoden 2011 seurajoukkueiden maailmanmestaruuskilpailuissa, kun hänen sääriluunsa meni poikki ottelussa qatarilaista Al-Saddia vastaan. Ensiarvioiden mukaan hän joutui olemaan poissa pelikentiltä kuuden kuukauden ajan ja näin ollen ei pystyisi osallistumaan vuoden 2012 kesäkuussa alkaviin EM-kilpailuihin.Villa se puede perder la Eurocopa por una fractura de tibia Marca. Viitattu 5.1.2012.  Loukkaantumisesta toipuminen vei lopulta koko loppukauden ja niin häneltä jäivät myös EM-kilpailut väliin.

 Kausi 2012–2013 
Kahdeksan kuukauden pelaamattomuuden jälkeen, Villa teki paluunsa pelikentälle 11. elokuuta 2012 ystävyysottelussa Dinamo Bukarestia vastaan. Runsas viikko myöhemmin hän pelasi loukkaantumisensa jälkeen ensimmäisen kilpailullisen ottelunsa, kun hänet otettiin vaihdosta kentälle sarjaottelussa Real Sociedadia vastaan. Hän onnistui virallisessa paluuottelussaan myös maalinteossa.FC Barcelona - Real Sociedad: Dream start (5-1) FC Barcelona. Viitattu 12.9.2012.  Villa pelasi kauden Barcelonassa hyvin ja nousi takaisin seuran avauskokoonpanoon, jättäen chileläisen Alexis Sanchezin vaihtopenkille. Villa pelasi La Ligassa 28 liigaottelua Barcelonalle ja teki 10 maalia joukkueelleen. Kausi päättyi jälleen Barcelonan mestaruusjuhliin. Espanjan mestaruus oli Villalle uran toinen.

 Atlético Madrid (2013–2014) 
8. heinäkuuta 2013 Barcelona ilmoitti myyneensä Villan Atlético Madridiin 5,1 miljoonan siirtosummalla. Summa maksettaisiin Barcelonalle kokonaan, jos Villa pelaa joukkueessa seuraavat viisi vuotta.http://www.fcbarcelona.com/football/first-team/detail/article/club-reach-deal-in-principal-to-sell-david-villa-to-atletico-madrid Barcelona saisi myös Villan myymisestä eteenpäin 50 % myyntihinnasta, jos Villa myytäisiin eteenpäin seuraavan viiden vuoden aikana. Kaudella 2013–2014 Villa pelasi 36 La Liga -ottelua, joissa hän teki 13 maalia, ja seitsemän Mestarien liigan ottelua. Kesällä 2014 hän siirtyi Yhdysvaltoihin New York Cityn joukkueeseen.

 Maajoukkueura 

 MM-kilpailut 2006 
Villa teki ensiesiintymisensä Espanjan maajoukkueessa silloisen päävalmentaja Luis Aragonésin alaisuudessa 9. helmikuuta 2005 vuoden 2006 MM-karsintaottelussa San Marinoa vastaan. Ensimmäisen maalinsa maajoukkueessa hän teki 16. marraskuuta 2005 karsintaottelussa Slovakiaa vastaan.

Hyvän kautensa ansiosta seurajoukkueessaan Valenciassa hänet valittiin Espanjan 23 henkiseen miehistöön vuoden 2006 MM-kilpailuihin. Espanjan ensimmäinen ottelu turnauksessa oli Ukrainaa vastaan, jonka se voitti lopulta selvin numeroin 4–0. Villa teki ottelussa kaksi maalia, jotka olivat samalla myös hänen uransa ensimmäiset MM-kilpailuissa. Myöhemmin turnauksen aikana hän onnistui maalinteossa neljännesvälieräottelussa Ranskaa vastaan rangaistuslaukauksesta. Espanja kärsi ottelussa kuitenkin 1–3-tappion, joka tiesi heidän osaltaan turnauksen päättymistä. Villa oli joukkueen turnauksen paras maalintekijä kolmella osumallaan yhdessä Fernando Torresin kanssa.World Cup 2006 - Match Details RSSSF. Viitattu 26.6.2010.

 EM-kilpailut 2008 
Vuoden 2006 loppuvaiheilla Villa nousi maajoukkueen runkopelaajaksi ja syrjäytti näin pitkään kärjessä luutineen Raúlin. Vuoden 2008 EM-kilpailuihin johtavissa karsinnoissa hän teki yhteensä kuusi maalia ja oli näillä maajoukkueensa paras maalintekijä. Hänet valittiin luonnollisesti myös Espanjan kokoonpanoon itse lopputurnaukseen, joka järjestettiin Sveitsissä ja Itävallassa. Hän teki turnauksen avausottelussa Venäjää vastaan hattutempun, joka päättyi lopulta Espanjan selvään 4–1-voittoon. Hattutemppu oli EM-kilpailujen historian kahdeksas ja edellisen kerran sen onnistui tekemään alankomaalainen Patrick Kluivert vuonna 2000. Lohkovaiheen toisessa ottelussa Ruotsia vastaan hän laukoi ottelun 2–1-voittomaalin lisäajalla.

Espanja eteni lohkovoittajina neljännesvälieriin, jossa se kohtasi Italian. Ottelu eteni aina rangaistuslaukauskilpailuun saakka, jossa Villa oli Espanjan ensimmäinen laukoja ja onnistui maalinteossa. Espanja voitti kilpailun 4–2 ja eteni välieriin ensimmäisen kerran 24 vuoteen. Välierissä vastaan asettui jo lohkovaiheessa kertaalleen kohdattu Venäjä. Villan epäonneksi hän loukkasi reitensä vapaapotkua antaessa ja joutui tämän takia jättämään ottelun kesken. Loukkaantumisen takia häneltä jäi myös loppuottelu väliin, jonka Espanja voitti Torresin maalilla 1–0. Huolimatta poisjäännistään loppuottelusta ja lähes koko välierästä hän voitti turnauksen maalikuninkuuden neljällä osumallaan. Hänet valittiin myös turnauksen tähdistöjoukkueeseen yhdessä hyökkääjäparinsa Torresin kanssa.

 Maanosaliittojen cup 2009 ja MM-kilpailujen 2010 karsinnat 
Espanja pelasi ensimmäisen karsintaottelunsa vuoden 2010 MM-kilpailuihin Bosnia ja Hertsegovinaa vastaan, jossa Villa teki ottelun ainoan maalin. Hän teki seuraavissa kolmessa karsintaottelussa neljä maalia, joista tärkeimmän ottelun viime hetkillä Belgiaa vastaan. Hän onnistui myös ystävyysottelussa Chileä vastaan, joka oli hänen 12 maalinsa vuoden 2008 aikana. Tällä hän rikkoi Raúlin vuonna 1999 tekemän vanhan ennätyksen 10 maalia.Villa, mejor goleador de la selección en un año natural Marca. Viitattu 27.6.2010. Vuoden 2009 ensimmäisessä ottelussa Englantia vastaan hän onnistui jälleen maalinteossa ja näin hänestä tuli Espanjan historian ensimmäinen pelaaja, joka on onnistunut maalinteossa kuudessa perättäisessä maaottelussa.Spain Hotshot David Villa Delighted With Goal Against England Goal. Viitattu 27.6.2010.

Espanjan päävalmentaja Vicente del Bosque nimesi hänet vuoden 2009 Maanosaliittojen cupiin osallistuvaan kokoonpanoon.Spain unveils Confederations Cup roster CBC.ca. Viitattu 27.6.2010. Ennen turnausta pelatussa ystävyysottelussa Azerbaidžania vastaan Villa teki maajoukkueuransa toisen hattutempun. Turnauksen ensimmäisessä ottelussa Uutta-Seelantia vastaan hän teki Espanjan viimeisen maalin, jossa se murskasi vastustajansa numeroin 5–0. Seuraavissa lohkovaiheen otteluissa Irakia ja Etelä-Afrikkaa vastaan hän onnistui niin ikään maalinteossa.

12. elokuuta 2009 pelatussa ystävyysottelussa Villa sai tililleen 50:nnen maaottelun. 5. syyskuuta 2009 hän teki kaksi maalia Belgian verkkoon joukkueiden toisessa kohtaamisessa MM-karsinnoissa. Hän päätti lopulta vuoden 2009 samaan maalimäärän (12).David Villa está cada día más cerca del récord de Raúl con la selección Marca. Viitattu 27.6.2010. Espanja pelasi vuoden 2010 ensimmäisen pelinsä Ranskaa vastaan 3. maaliskuuta, jossa Villa onnistui jälleen maalinteossa.

 MM-kilpailut 2010 
Villa valittiin toisen kerran urallaan Espanjan MM-kilpailuihin osallistuvaan miehistöön, kun päävalmentaja Vicente del Bosque julkaisi kokoonpanonsa 20. toukokuuta 2010.Spain omit Marcos Senna from 2010 World Cup squad BBC. Viitattu 27.6.2010. Ennen turnausta pelatuissa harjoitusotteluissa hän onnistui maalinteossa Saudi-Arabiaa vastaan, jonka Espanja voitti lopulta tiukkojen vaiheiden jälkeen 3–2.

Turnauksen ensimmäisessä ottelussa Espanja kohtasi Sveitsin, joka päättyi yllättäen hallitsevan Euroopan mestarin tappioon 0–1. Lohkovaiheen toisessa ottelussa viisi päivää myöhemmin Espanja kohtasi Hondurasin, jossa Villa laukoi joukkueensa molemmat maalit. Hänellä oli myös tilaisuus tehdä ottelussa maajoukkueuransa kolmas hattutemppu, mutta hän epäonnistui rangaistuspotkussa. Lohkovaiheen päätösottelussa Chileä vastaan Villa oli jälleen esillä, kun hän laukoi miltei puolesta kentästä Espanjan 1–0-johtomaalin ja hetkeä myöhemmin alusti Andrés Iniestan tekemän toisen maalin. Hänestä tuli samaisessa ottelussa myös eniten maaleja MM-kilpailuissa tehnyt espanjalaispelaaja, jättäen taakseen Emilio Butragueñon, Fernando Hierron, Fernando Morientesin ja Raúlin.Villa ya es el máximo goleador de España en los Mundiales con seis tantos Marca. Viitattu 27.6.2010. Neljännesvälieräottelussa Portugalia vastaan Villa iski paluupallosta joukkueensa ainoan maalin, ja Espanja eteni puolivälieriin, jossa se kohtasi voitokkaasti Paraguayn.David Villan maali siivitti Espanjan puolivälieriin Iltalehti. Viitattu 30.6.2010. Välierissä vastaan asettui Saksa, jonka Espanja voitti samoin numeroin kuin aikaisemmat pudotuspelivastustajansa. Loppuotteluun tiensä selvitti Espanjan lisäksi Alankomaat, joka oli voittanut turnauksen kaikki pelaamansa ottelut. Varsinainen peliaika päättyi 0–0-tasatulokseen ja siitä seurasi jatkoaika, jota oli pelattu 116. minuuttia, kun Andrés Iniesta onnistui maalinteossa ja varmisti lopulta Espanjalle historiansa ensimmäisen maailmanmestaruuden.

 EM-kilpailujen 2012 karsinnat 
Vuoden 2012 EM-karsinnoissa Villa avasi maalitilinsä ensimmäisessä ottelussa 3. syyskuuta 2010 Liechtensteinia vastaan. 12. lokakuuta 2010 hän teki maalin rangaistuspotkusta vierasottelussa Skotlantia vastaan, mikä nosti hänet Raúlin rinnalle Espanjan historian parhaaksi maalintekijäksi. Villa ylsi saavutukseen 69 ottelussa, kun Raúl pelasi maajoukkueurallaan 102 ottelua. Raúlin ohi hän nousi 25. maaliskuuta 2011 tehtyään kaksi maalia Tšekkiä vastaan. 6. syyskuuta 2011 hän onnistui kahdesti maalinteossa EM-karsintojen toisessa kohtaamisessa Liechtensteinia vastaan. 11. lokakuuta 2011 hän teki maajoukkueuransa 50. maalinsa vuoden 2012 EM-karsintojen viimeisessä ottelussa Skotlantia vastaan. 

Espanja selvitti tiensä karsinnoista suvereenisti EM-lopputurnaukseen, josta Villa kuitenkin joutui jäämään siivuun loukkaantumisen vuoksi. Villa oli seuraamassa yhdessä Carles Puyolin kanssa EM-finaalia, jossa Espanja voitti Italian maalein 4–0, ja juhli toista perättäistä EM-kultaansa, tällä kertaa ilman Villaa joukkueessaan.

 MM-kilpailujen 2014 karsinnat & Maanosaliittojen Cup 2013 
Villa teki paluun maajoukkueeseen loukkaantumisensa jälkeen 7. syyskuuta 2012 ystävyysottelussa Saudi-Arabiaa vastaan. Hän onnistui ottelussa maalinteossa rangaistuspotkusta. Paluun karsintapeleihin Villa teki maaliskuussa 2013, MM-karsinta-ottelussa Suomea vastaan, Gíjonin stadionilla, Villan entisellä kotistadionilla. Espanja siirtyi ottelussa 1–0 johtoon Sergio Ramosin maalilla, ja noin tunnin kohdalla Villa otettiin vaihtoon. 81. minuutilla Suomi tasoitti ottelun, ja Espanja joutui tyytymään tasapelipisteeseen. Ottelua tituleerattiin Suomessa ja maailmalla "Gíjonin ihmeeksi" ja Espanjassa "katastrofiksi". 

Espanja päävalmentaja Vicente Del Bosque valitsi Villan edustamaan Espanjaa, vuoden 2013 Maanosaliittojen cupiin. Villa pelasi turnauksessa lähinnä vaihtopelaajana, mutta oli avauskokoonpanossa ottelussa Tahitia vastaan, jonka Espanja voitti 10–0. Villa oli vahvasti mukana monessa Espanjan maalissa ja teki myös kolme maalia Tahitin maalivahdin, Mickael Rochen taakse. Espanja eteni kisoissa aina finaaliin asti, jossa se hävisi Brasilialle 3–0. Espanja saavutti näin ollen kisoista hopeaa.

 Yksityiselämä 


Vuonna 2003 Villa meni naimisiin Patricia Gonzálesin kanssa ja heillä on kaksi tytärtä; 7. joulukuuta 2005 syntynyt Zaida ja 18. elokuuta 2009 syntynyt Olaya.

Villa on lähtöisin asturialaisesta Tuillan kylästä, joka kuuluu Langreon kuntaan. Hänen isänsä ja isoisänsä ovat ammatiltaan mainareita. Vuonna 2008 hän osallistui Yo doi la cara pola oficialidá -kampanjaan, jonka tavoite on saada asturian kielelle virallinen asema Asturiassa. Hänen nappulakenkiinsä on ommeltu Espanjan ja Asturian liput. Asturian Llanerassa järjestetään kesäisin Villan mukaan nimetty lasten jalkapalloleiri.

Villa on osallistunut Unicefin, Punaisen ristin ja Global Campaign for Educationin hyväntekeväisyyskampanjoihin. Vuonna 2010 hän äänitti Ana Torrojan kanssa El Último de la Filan kappaleen ”Insurrección” Voces x1Fin: Juntos por Mali -kokoelma-albumille. Albumin ja siihen liittyvän kampanjan tuotto käytetään Maliin rakennettavan taidekoulun hyväksi.

 Tilastot 

 Seurajoukkue 
Päivitetty 21. huhtikuuta 2014.David Villa  ESPN. Viitattu 27.6.2010.
SeuraKausiSarjaCupEurooppaYhteensäOttelutMaalitSyötötOttelutMaalitSyötötOttelutMaalitSyötötOttelutMaalitSyötötSporting Gijón B2000–0135130——351302001–02110——110 Yhteensä3614000000036140Sporting Gijón2000–01100——1002001–0240180420—442002002–0339200100—40200 Yhteensä 8038052000085400Zaragoza2003–0438176841—462172004–0535155120103246207 Yhteensä 7332119611032924114Valencia2005–0637258420110422882006–0736151220211534920172007–08281876127324122112008–0933286210511403072009–10322152011174422810 Yhteensä 16610738164535171021712853Barcelona2010–11341876101242522392011–12155131063124922012–132810555071140166 Yhteensä773313147025841164817Atlético Madrid2013–143013342040038153 Yhteensä3013342040038153 Yhteensä 491247644821674281661329787

 Maajoukkue 
 Maajoukkuetilastot 
Päivitetty 2. heinäkuuta 2014.David Villa ESPN. Viitattu 2.7.2014. 
MaajoukkueSeuraVuosiYstävyysKilpailuYhteensäOttelutMaalitOttelutMaalitOttelutMaalitSuhdeEspanjaZaragoza2004–05—1010Valencia2005–0651741252006–0741761172007–0842841262008–094510814132009–1064971511Barcelona2010–1161541152011–123133642012–13425395Atlético Madrid2013–14323163Yhteensä 391958409759

Huomio: Jokainen kausi on mitattu aikavälillä syyskuu - elokuu.

 Maajoukkuemaalit 
Päivitetty 2. heinäkuuta 2014.

David Villan maajoukkuemaalit #  Päivämäärä  Pelipaikka  Vastustaja  Maali  Tulos  Ottelumuoto2005–2006 1.  16. marraskuuta 2005 Tehelné pole, Bratislava, Slovakia    1 – 1  1 – 1  MM-karsinta 2006 2.  1. maaliskuuta 2006  Estadio José Zorrilla, Valladolid, Espanja    1 – 1  3 – 2  Ystävyysottelu 3.  13. kesäkuuta 2006  Zentralstadion, Leipzig, Saksa    2 – 0  4 – 0  MM-kilpailut 2006 4.  13. kesäkuuta 2006  Zentralstadion, Leipzig, Saksa    3 – 0  4 – 0  MM-kilpailut 2006 5.  27. kesäkuuta 2006  AWD-Arena, Hannover, Saksa    1 – 0  1 – 3  MM-kilpailut 20062006–2007 6.  2. syyskuuta 2006  Estadio Nuevo Vivero, Badajoz, Espanja    2 – 0  4 – 0  EM-karsinta 2008 7.  2. syyskuuta 2006  Estadio Nuevo Vivero, Badajoz, Espanja    3 – 0  4 – 0  EM-karsinta 2008 8.  6. syyskuuta 2006  Windsor Park, Belfast, Pohjois-Irlanti    1 – 2  3 – 2  EM-karsinta 2008 9.  11. lokakuuta 2006  Nueva Condomina, Murcia, Espanja    2 – 1  2 – 1  Ystävyysottelu 10.  24. maaliskuuta 2007  Santiago Bernabéu, Madrid, Espanja    2 – 0  2 – 1  EM-karsinta 2008 11.  6. kesäkuuta 2007  Rheinpark Stadion, Vaduz, Liechtenstein    0 – 1  0 – 2  EM-karsinta 2008 12.  6. kesäkuuta 2007  Rheinpark Stadion, Vaduz, Liechtenstein    0 – 2  0 – 2  EM-karsinta 20082007–2008 13.  26. maaliskuuta 2008  Manuel Martínez Valero, Elche, Espanja    1 – 0  1 – 0  Ystävyysottelu 14.  31. toukokuuta 2008  Nuevo Colombino, Huelva, Espanja    1 – 0  2 – 1  Ystävyysottelu 15.  10. kesäkuuta 2008  Tivoli Neu, Innsbruck, Itävalta    1 – 0  4 – 1  EM-kilpailut 2008 16.  10. kesäkuuta 2008  Tivoli Neu, Innsbruck, Itävalta   2 – 0  4 – 1  EM-kilpailut 2008 17.  10. kesäkuuta 2008  Tivoli Neu, Innsbruck, Itävalta   3 – 0  4 – 1  EM-kilpailut 2008 18.  14. kesäkuuta 2008  Tivoli Neu, Innsbruck, Itävalta   1 – 2  1 – 2  EM-kilpailut 20082008–2009 19.  6. syyskuuta 2008 Nueva Condomina, Murcia, Espanja   1 – 0  1 – 0  MM-karsinta 2010 20.  10. syyskuuta 2008  Estadio Carlos Belmonte, Albacete, Espanja   2 – 0  4 – 0  MM-karsinta 2010 21.  10. syyskuuta 2008  Estadio Carlos Belmonte, Albacete, Espanja   3 – 0  4 – 0  MM-karsinta 2010 22.  11. lokakuuta 2008  A. Le Coq Arena, Tallinna, Viro   0 – 2  0 – 3  MM-karsinta 2010 23.  15. lokakuuta 2008  Kuningas Baudouinin stadion, Bryssel, Belgia    1 – 2  1 – 2  MM-karsinta 2010 24.  19. marraskuuta 2008  El Madrigal, Vila-real, Espanja   1 – 0  3 – 0  Ystävyysottelu 25.  11. helmikuuta 2009  Estadio Ramón Sánchez Pizjuán, Sevilla, Espanja   1 – 0  2 – 0  Ystävyysottelu 26.  9. kesäkuuta 2009  Tofiq Bəhramovin stadion, Baku, Azerbaidžan   1 – 0  6 – 0  Ystävyysottelu 27.  9. kesäkuuta 2009 Tofiq Bəhramovin stadion, Baku, Azerbaidžan   2 – 0  6 – 0 Ystävyysottelu 28.  9. kesäkuuta 2009  Tofiq Bəhramovin stadion, Baku, Azerbaidžan   3 – 0  6 – 0  Ystävyysottelu 29.  14. kesäkuuta 2009  Royal Bafokeng Stadium, Rustenburg, Etelä-Afrikka    5 – 0  5 – 0  Maanosaliittojen cup 2009 30.  17. kesäkuuta 2009  Free State Stadium, Bloemfontein, Etelä-Afrikka    1 – 0  1 – 0  Maanosaliittojen cup 2009 31.  20. kesäkuuta 2009  Free State Stadium, Bloemfontein, Etelä-Afrikka    1 – 0  2 – 0  Maanosaliittojen cup 20092009–2010 32.  5. syyskuuta 2009  Riazor, A Coruña, Espanja    2 – 0  5 – 0  MM-karsinta 2010 33.  5. syyskuuta 2009  Riazor, A Coruña, Espanja    5 – 0  5 – 0  MM-karsinta 2010 34.  18. marraskuuta 2009  Ernst-Happel-Stadion, Wien, Itävalta    1 – 2  1 – 5   Ystävyysottelu 35.  18. marraskuuta 2009  Ernst-Happel-Stadion, Wien, Itävalta    1 – 3  1 – 5   Ystävyysottelu 36.  3. maaliskuuta 2010  Stade de France, Pariisi, Ranska    0 – 1  0 – 2   Ystävyysottelu 37.  29. toukokuuta 2010  Tivoli Neu, Innsbruck, Itävalta    1 – 1  3 – 2   Ystävyysottelu 38.  21. kesäkuuta 2010  Ellis Park Stadium, Johannesburg, Etelä-Afrikka    1 – 0  2 – 0  MM-kilpailut 2010 39.  21. kesäkuuta 2010  Ellis Park Stadium, Johannesburg, Etelä-Afrikka    2 – 0  2 – 0  MM-kilpailut 2010 40.  25. kesäkuuta 2010  Loftus Versfeld Stadium, Pretoria, Etelä-Afrikka    0 – 1  1 – 2  MM-kilpailut 2010 41.  29. kesäkuuta 2010  Green Point Stadium, Kapkaupunki, Etelä-Afrikka    1 – 0  1 – 0  MM-kilpailut 2010 42.  3. heinäkuuta 2010  Ellis Park Stadium, Johannesburg, Etelä-Afrikka    0 – 1  0 – 1  MM-kilpailut 20102010–2011 43.  3. syyskuuta 2010  Rheinpark Stadion, Vaduz, Liechtenstein    0 – 2  0 – 4  EM-karsinta 2012 44.  12. lokakuuta 2010  Hampden Park, Glasgow, Skotlanti    0 – 1  2 – 3  EM-karsinta 2012 45.  25. maaliskuuta 2011  Estadio Nuevo Los Cármenes, Granada, Espanja    1 – 1  2 – 1  EM-karsinta 2012 46.  25. maaliskuuta 2011  Estadio Nuevo Los Cármenes, Granada, Espanja    2 – 1  2 – 1  EM-karsinta 2012 47.  7. kesäkuuta 2011  Estadio José Antonio Anzoátegui, Puerto la Cruz, Venezuela    0 – 1  0 – 3  Ystävyysottelu2011–2012 48.  6. syyskuuta 2011  Estadio Las Gaunas, Logroño, Espanja    5 – 0  6 – 0  EM-karsinta 2012 49.  6. syyskuuta 2011  Estadio Las Gaunas, Logroño, Espanja    6 – 0  6 – 0  EM-karsinta 2012 50.  11. lokakuuta 2011  Estadio José Rico Pérez, Alicante, Espanja    3 – 0  3 – 1  EM-karsinta 2012 51.  15. marraskuuta 2011  Estadio Nacional de Costa Rica, San José, Costa Rica    2 – 2  2 – 2  Ystävyysottelu2012–2013 52.  7. syyskuuta 2012  Estadio Municipal de Pasarón, Pontevedra, Espanja    4 – 0  5 – 0  Ystävyysottelu 53.  14. marraskuuta 2012  Estadio Rommel Fernández, Panamá, Panama    0 – 2  1 – 5  Ystävyysottelu 54.  20. kesäkuuta 2013  Maracanã, Rio de Janeiro, Brasilia    4 – 0  10 – 0  Maanosaliittojen cup 2013 55.  20. kesäkuuta 2013  Maracanã, Rio de Janeiro, Brasilia    5 – 0  10 – 0  Maanosaliittojen cup 2013 56.  20. kesäkuuta 2013  Maracanã, Rio de Janeiro, Brasilia    7 – 0  10 – 0  Maanosaliittojen cup 20132013–2014 57.  7. kesäkuuta 2014  FedEx Field, Washington D.C., Yhdysvallat    1 – 0  2 – 0  Ystävyysottelu 58.  7. kesäkuuta 2014  FedEx Field, Washington D.C., Yhdysvallat    2 – 0  2 – 0  Ystävyysottelu 59.  23. kesäkuuta 2014  Arena da Baixada, Curitiba, Brasilia    1 – 0  3 – 0  MM-kilpailut 2014

Huomio: Eri tietolähteillä on ollut erimielisyyksiä siitä merkittiinkö 8. kesäkuuta 2010 pelatussa ystävyysottelussa Puolaa vastaan syntynyt ensimmäinen maali Villan nimiin vai omaksi maaliksi. Yllä olevassa taulukossa maalia ei ole huomioitu.

 Saavutukset 

Real Zaragoza:
Copa del Rey: 2003–2004
Supercopa de España: 2004

Valencia:
Copa del Rey: 2007–2008

Barcelona:
Primera División (2): 2010–2011, 2012–2013
Mestarien liiga: 2010–2011
Copa del Rey: 2011–2012
Supercopa de España (2): 2010, 2011
UEFA Super Cup: 2011
Seurajoukkueiden maailmanmestaruus: 2011

Atlético Madrid:
Primera División: 2013–2014

Espanja:
Euroopan-mestaruus: 2008
Maailmanmestaruus: 2010

Henkilökohtaiset:
Zarra-palkinto: 2006, 2007, 2009, 2010
Maalikuninkuus EM-kilpailuissa 2008

 Lähteet 

 Aiheesta muualla 

 David Villan esittely Barcelonan kotisivustolla 
 David Villan virallinen kotisivu  
 David Villan tilastot BDFutbol-sivustolla 
 David Villa Football Database-sivustolla 



Luokka:Espanjalaiset jalkapalloilijat
Luokka:Jalkapallon maailmanmestarit
Luokka:Vuonna 1981 syntyneet
Luokka:Elävät henkilöt
Luokka:Jalkapallon Euroopan-mestarit
Luokka:Seulonnan keskeiset artikkelit